Vi hadde bestilt våre to første netter på Kreta på Kavousi Resort. Leiligheten var akkurat som beskrevet. Ren, stor og innbydende. Romantisk og flott med himmelseng og roseblader.
Første morgen bestilte vi en full frokost - masse god mat i flotte omgivelser. Vertinnen er veldig hyggelig og imøtekommende, lett å snakke med!
Området er rolig og fint, nydelig solnedgang. Man bør ha leiebil for å bo her. Vi likte så godt stranda i Falassarna, en kort kjøretur ned til sjøen, at vi ville bo en natt til. Det ordnet seg veldig fint! Det var ikke særlig med restaurant-tilbud i nærheten, veldig rolig på kvelden, men perfekt for de som ønsker seg vekk fra turismen utenfor Chania.
Vi kommer gjerne igjen!!